Foto: Dream Works Mashhur multfilm qahramoni «Kung-fu panda» obrazini yaratgan rassom Jyeymi Gordon jazoga tortildi. Rassom 2011 yilda Dream Works Animation kompaniyasini uning mualliflik huquqlarini buzganlikda ayblab, sudga bergandi. Gordon kompaniyani multfilmlarida uning chizmalaridan foydalanganlikda ayblaydi. Dream Works bu borada tekshiruv olib bordi va Gordon ba’zi chizmalarida mashhur «Qirol sher» multfilmidagi chizmalardan foydalanganini aniqladi. Oqibatda sud Jyeymi Gordonni tovlamachilikda ayblab, ikki yilga ozodlikdan mahrum qildi. Bundan tashqari Gordon Dream Works kompaniyasiga 3 million dollar to‘laydi.